  Туспуктэм: vk.com (ЦИК Удмуртской Республики) Майя Бывальцева 18-тӥ гудырикошконэ Удмуртиысь ЦИК элькунлы тӧроез но Кун Кенешлэн сизьыметӥ ӧтчамаз депутатъёсты быръёнъёсын куара сётыны бюллетеньёслэсь формазэс, текстсэс но куронъёсты юнматӥз. Со сярысь ӧрилэн пресс-службаез ивортӥз. Вань бюллетеньёсты элькунысь кык кун кылъёсын печатлалозы – ӟуч но удмурт, одӥг кадь сьӧд буёлэн. Котькуд куара сётонлы оглом быдэн 965 сюрс экземпляр поттозы. Озьы ик ӧри бюллетеньёсты быръёнъёсъя улосвыл ӧриосъя люкылонэз юнматӥз. Со сяна, Кун Кенеше депутатэ кандидатъёслэн элькун лыдметысьтызы «Российская партия пенсионеров за социальную справедливость» партилэн улосвыл ёзэтэныз ӵектэм Эльгюн Джамшир-оглы Намазовез палэнтон сярысь пумкылъян кутӥз, со ачиз сыӵе курон гожтӥз. Азьвылгес быръёнъёсъя ӧри юнматӥз, кыӵе участокъёсын Брайль шрифтэн трафаретъёс луозы. Удмуртилэн Кун Кенешаз депутатъёсты быръёнъёсы кандидатъёсын лыдметёссэс сетӥзы ЛДПР, «Новые люди», «Родина», «Справедливая Россия – за правду», «Зелёная альтернатива», «Партия пенсионеров», КПРФ, «Единая Россия» авртиос. Удмуртилы тӧроез но Кун Кенеше дептуатъёсты быръёнъёсын куара сётон 2022-тӥ арын 9-11 куарусёнэ  Тегъёс: быръёнъёс Быръёнъёсъяӧри Удмуртия  